Diari Oficial de la Generalitat Valenciana


Sumari del DOGV 8987, del 31-12-2020 (2020/11525)

RESOLUCIÓ de 28 de desembre de 2020, de la Conselleria d'Educació, Cultura i Esport, per la qual es convoquen, per a la Comunitat Valenciana, els premis extraordinaris de Formació Professional corresponents al curs 2019-2020.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8987

Data del DOGV
:   31-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11372


Data del document
:   28-12-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 28 de desembre de 2020, de la Conselleria d'Educació, Cultura i Esport, per la qual es convoquen, per a la Comunitat Valenciana, els premis extraordinaris de Formació Professional corresponents al curs 2019-2020. [2020/11526]  
L'Ordre EDU/2128/2011, de 15 de juliol (BOE 28 de juliol), crea i regula els premis nacionals de Formació Professional de grau superior establits per la Llei orgànica 2/2006, de 3 de maig, d'educació, com a reconeixement a la trajectòria acadèmica i professional basada en el treball, en l'esforç i la dedicació dels alumnes que finalitzen aquests estudis. Així mateix, disposa que les administracions educatives competents poden convocar i concedir premis extraordinaris de Formació Professional de grau superior en els seus àmbits de competència respectius. L'obtenció d'aquests premis dona l'opció, amb la inscripció prèvia, a concórrer al premi nacional de Formació Professional de grau superior corresponent.  
L'Ordre de 2 de maig de 2002, de la Conselleria de Cultura i Educació (DOGV 10.05.2002), estableix per a la Comunitat Valenciana els premis extraordinaris de Formació Professional Específica de grau mitjà i superior, com a reconeixement oficial dels mèrits de l'alumnat que ha cursat brillantment aquesta etapa educativa.  
En l'ordre esmentada s'indica que, anualment, la conselleria amb competències en matèria d'educació, convocarà aquests premis per a l'alumnat que haja finalitzat els estudis en el curs acadèmic anterior a la convocatòria.  
Per tot això, i a proposta de la Direcció General de Formació Professional i Ensenyaments de Règim Especial, en virtut de les competències que em confereix l'article 28 de la Llei 5/1983, de 30 de desembre, del Consell, i fent ús de les competències atribuïdes en el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
  
Primer. Objecte de la convocatòria  
Es convoquen els premis extraordinaris de Formació Professional corresponents al curs 2019-2020, en l'àmbit territorial de la Comunitat Valenciana.  
Les bases de la convocatòria figuren com a annex I a aquesta resolució.  
  
Segon. Nombre de premis  
Es pot concedir un premi extraordinari de grau mitjà i un premi de grau superior per cada família professional.  
  
  
DISPOSICIONS FINALS  
  
Primera. Autorització  
Es delega en el director general de Formació Professional i Ensenyaments de Règim Especial la facultat per a concedir els premis i se l'autoritza perquè dicte les resolucions necessàries per a l'execució d'aquesta resolució.  
  
Segona. Entrada en vigor  
Aquesta resolució farà efecte l'endemà de la publicació en el Diari Oficial de la Generalitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar potestativament un recurs de reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant el conseller d'Educació, Cultura i Esport en el termini d'un mes, comptador des de l'endemà de la publicació.  
b) El recurs contenciós administratiu ha de presentar-se davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació.  
  
València, 28 de desembre de 2020.- El conseller d'Educació, Cultura i Esport: Vicent Marzà i Ibáñez.  
  
  
ANNEX I  
Bases de la convocatòria  
  
Primera. Objecte  
1. L'objecte de la resolució és atorgar un premi extraordinari de grau mitjà i un premi extraordinari de grau superior per família professional, corresponents al curs 2019-2020, per a l'àmbit de la Comunitat Valenciana.  
  
Segona. Requisits de les persones participants  
1. Pot optar als premis extraordinaris de Formació Professional l'alumnat que haja estat matriculat en centres docents de la Comunitat Valenciana sostinguts amb fons públics que imparteixen Formació Professional i reunisca els requisits següents:  
a) Haver finalitzat els estudis de cicles formatius de grau mitjà o de grau superior en el curs acadèmic 2019-2020.  
b) Haver obtingut una qualificació final del cicle igual o superior a 8,5.  
2. La nota s'obté a partir de la mitjana aritmètica simple de les qualificacions obtingudes en els mòduls professionals que componen el cicle amb dos decimals. A l'efecte del càlcul de la nota mitjana, no es tenen en compte els mòduls professionals que tinguen l'expressió d'apte/apta, exempt/exempta.  
  
Tercera. Sol·licituds i termini de presentació  
1. Els alumnes i les alumnes que complisquen els requisits establits en els apartats anteriors i desitgen optar a aquests premis extraordinaris han de presentar la documentació que s'indica en aquest mateix apartat en el centre públic en què es troba el seu expedient acadèmic:  
a) Instància segons el model que es publica com a annex II d'aquesta convocatòria.  
b) Certificat acadèmic dels estudis realitzats, expedit per la secretaria del centre en model oficial.  
c) Curriculum Vitae model europeu Europass (https://europass.cedefop.europa.eu/es/documents/curriculum-vitae) amb indicació, en el seu cas, dels premis o beques que hagen obtingut i altres mèrits qualssevol que es desitge al·legar, acompanyats amb la documentació acreditativa corresponent, justificada com cal.  
d) Documents que acrediten l'existència dels mèrits al·legats per la persona sol·licitant.  
e) Autobaremació dels mèrits presentats segons model de l'annex III d'aquesta resolució.  
2. La data d'inscripció per a optar als premis corresponents al curs 2019-2020 serà de l'11 de gener al 29 de gener de 2021.  
Els secretaris o les secretàries dels centres docents públics de la Comunitat Valenciana s'han de responsabilitzar de comprovar que en les sol·licituds figuren totes les dades requerides, d'emetre una certificació acadèmica on consten els mòduls professionals cursats pels estudiants i per les estudiantes, les qualificacions corresponents, i també de calcular i certificar la nota mitjana; així mateix, han de validar la documentació i les puntuacions màximes de cada apartat de l'annex III.  
Si la sol·licitud d'inscripció no compleix els requisits necessaris, es requerirà a les persones interessades perquè, en el termini de 10 dies hàbils, esmenen la falta, i se'ls indicarà que si no ho fan així, es considerarà que desisteixen de la petició.  
Fins a l'1 de març de 2021, els secretaris o les secretàries dels centres docents públics de la Comunitat Valenciana han d'introduir la documentació digitalitzada de les persones participants en els premis extraordinaris, així com les puntuacions màximes validades de cada apartat de l'annex III, en l'Oficina Virtual de la Conselleria d'Educació (OVICE), que es troba en el següent enllaç: https://oficinavirtual.gva.es/oficina\_tactica.  
Qualsevol acte de comunicació per part de la conselleria amb el centre educatiu o tràmit d'esmena s'ha de fer a través de l'OVICE.  
Per a realitzar la tramitació el centre sol·licitant pot fer servir qualsevol dels certificats admesos per la seu electrònica de la Generalitat.  
  
Els centres docents han d'adjuntar els arxius següents: la sol·licitud (annex II), autobaremació validada pel secretari o per la secretària (annex III), el Curriculum Vitae (Europass), certificat acadèmic segons el model oficial, així com tota la documentació que la persona participant haja aportat. Cadascun dels arxius ha d'identificar-se amb el contingut corresponent abans de registrar-lo en OVICE.  
Quedarà exclosa automàticament tota la documentació o sol·licitud no presentada a través d'OVICE.  
  
Quarta. Tribunal  
1. L'òrgan competent per a l'ordenació i instrucció del procediment serà la Direcció General de Formació Professional i Ensenyaments de Règim Especial, o l'òrgan en el qual es delegue.  
2. Per a la valoració de les sol·licituds, es constituirà un tribunal designat pel director integrat pel president, que serà el director general de Formació Professional i Ensenyaments de Règim Especial o la persona en qui delegue; un secretari, funcionari de la Direcció General de Formació Professional i Ensenyaments de Règim Especial; quatre vocals, dels quals un inspector d'Educació i tres assessors tècnics docents de diferents famílies professionals.  
3. La Direcció General de Formació Professional i Ensenyaments de Règim Especial traslladarà al tribunal la documentació de les persones inscrites.  
  
Cinquena. Criteris de valoració  
1. Els premis es concediran en règim de concurrència competitiva. El tribunal tindrà en compte, a més de l'expedient acadèmic, qualssevol altres mèrits acadèmics o professionals, sempre que estiguen acreditats documentalment. Quedaran exclosos automàticament aquells mèrits al·legats i no justificats mitjançant el document exigit en aquesta convocatòria.  
  
A) EXPEDIENT ACADÈMIC (FINS A UN MÀXIM DE 10 PUNTS)  
Nota mitjana de l'expedient acadèmic, obtinguda del certificat de notes emés pel centre d'estudis on va realitzar els estudis professionals pels quals opta al premi.  
  
B) MÈRITS ACADÈMICS I PROFESSIONALS (FINS A UN MÀXIM D'1,20 PUNTS)  
Dels mèrits ressenyats en aquests apartats solament es valoraran els obtinguts entre el l'1 de gener de 2016 i el 31 de desembre de 2020.  
  
Amb aquesta finalitat només es tindran en compte els mèrits següents:  
  
B.1 TITULACIONS DE CICLES FORMATIUS DE GRAU SUPERIOR.  
Únicament es valoraran aquelles diferents de la titulació per la qual opta al premi (0,10 punts per cada titulació, fins a un màxim de 0,30 punts).  
B.2. IDIOMES I CURSOS OFICIALS (fins a un màxim de 0,40 punts).  
B.2.1. Títols oficials d'idiomes. A l'efecte d'acreditació del coneixement d'idiomes, es tindran en compte els nivells del Marc europeu comú de referència per a les Llengües.  
 0,02 punts per cada certificat de nivell A2 o equivalent.  
 0,05 punts per cada certificat de nivell B1 o equivalent.  
 0,10 punts per cada certificat de nivell B2 o equivalent.  
 0,15 punts per cada certificat de nivell C1 o equivalent.  
 0,20 punts per cada certificat de nivell C2 o equivalent.  
Per cada idioma acreditat només es puntuarà la certificació aportada de nivell superior.  
B.2.2. Altres titulacions no incloses en l'apartat B.1, i Cursos de formació relacionats amb la família professional per la qual opta. En aquest sentit sol es consideraran els ensenyaments oficials i els cursos impartits per centres oficials.  
 Cursos de formació, convocats i certificats per l'Administració local, autonòmica i estatal, o cursos convocats i certificats per la universitat (0,02 punts per cada període de 10 hores).  
 Cursos de formació, convocats i certificats per altres centres oficials (0,01 punts per cada període de 10 hores).  
 Altres titulacions relacionades amb la família professional per la qual opta, no incloses en l'apartat B.1 (0,1 punts per cada titulació).  
En tot cas, queden exclosos els cursos de prevenció de riscos laborals certificats pels centres docents en haver cursat i superat el mòdul de Formació i Orientació Laboral.  
  
B.3. EXPERIÈNCIA LABORAL  
Exclusivament en llocs de treball directament relacionats amb la família professional per la qual es presenta (0,01 punts per cada període de 15 dies fins a un màxim de 0,30 punts).  
L'acreditació d'aquests mèrits s'ha de fer aportant conjuntament:  
  
- La certificació de la Tresoreria de la Seguretat Social  
- Contracte de treball o certificació de l'empresa on hagen adquirit l'experiència laboral.  
En el cas de treballadors autònoms, han d'aportar documentació que acredite el tipus d'activitat realitzada, i es valorarà únicament la relacionada amb la família professional.  
  
B.4. BEQUES D'INVESTIGACIÓ I/O DE FORMACIÓ  
Sempre relacionades amb la família professional cursada (0,05 punts per cada beca d'investigació i/o formació fins a un màxim de 0,10 punts).  
Queden excloses la beques i ajudes econòmiques per a cursar estudis, així com les beques o programes de mobilitat.  
  
B.5 TREBALLS D'INVESTIGACIÓ, PREMIS, O PUBLICACIONS  
Sempre relacionats amb la família professional cursada (per cadascun d'aquests 0,05 punts, fins a un màxim de 0,10 punts.)  
Queden exclosos els premis i esments atorgats pel centre educatiu en el qual es van cursar els estudis pel qual es presenta.  
  
2. La puntuació total dels expedients serà la suma de les puntuacions obtingudes en els apartats anteriors.  
3. No seran tinguts en compte els mèrits no al·legats per la persona participant, així com aquells l'acreditació documental dels quals no haja sigut aportada de conformitat amb el que es disposa en aquesta convocatòria.  
4. Així mateix qualsevol acte de comunicació per part de la conselleria amb el centre educatiu o tràmit d'esmena s'ha de fer a través de la plataforma OVICE, si la sol·licitud no compleix els requisits exigits, es requerirà directament a la persona interessada perquè en un termini de deu dies esmene la falta o aporte els documents preceptius, i li indicaran que si no ho fa així, es considerarà que desisteix de la petició i aquesta s'arxivarà amb la resolució prèvia, la persona interessada ha de dirigir-se al centre docent per a aportar aquesta esmena que haurà de ser tramitada a través d'OVICE.  
5. En el supòsit d'empat, es poden tindre en compte en la valoració de l'expedient acadèmic les qualificacions obtingudes en cadascun dels mòduls professionals, i ponderar el mòdul de major nombre d'hores de manera especial. Si persisteix l'empat, el jurat pot acordar la realització de les proves que estime convenients relacionades amb la família professional de la titulació del candidat o de la candidata, o resoldre per sorteig.  
6. El tribunal pot proposar que algun dels premis quede desert si no hi ha cap sol·licitant amb la puntuació mínima exigida per la base segona, apartat 1.b en un determinat grau i família professional.  
  
  
Sisena. Resolució  
1. El tribunal confeccionarà una acta amb les qualificacions finals obtingudes dels estudiants presentats, una vegada avaluats els mèrits de cada participant.  
2. El tribunal elevarà un informe de valoració de sol·licituds i l'acta de qualificacions finals de tots els estudiants presentats a l'òrgan instructor, el qual a la vista de l'expedient i de l'informe formularà la proposta de resolució d'adjudicació dels premis extraordinaris de finalització d'estudis de Formació Professional de grau mitjà i superior, perquè, per delegació del conseller, el director general de Formació Professional i Ensenyaments de Règim Especial resolga.  
  
Setena. Publicació  
1. D'acord amb la resolució de concessió de premis, que es publicarà en el Diari Oficial de la Generalitat Valenciana, la Conselleria d'Educació, Cultura i Esport notificarà a les persones premiades la data i el lloc en què s'entregaran.  
2. Els estudiants que obtinguen el premi extraordinari rebran un certificat acreditatiu i els pel secretari o la secretària del centre on figuren aquests anotarà aquesta distinció en l'expedient acadèmic.  
  
3. L'obtenció del premi extraordinari de Formació Professional de grau superior pot donar opció, en el seu cas, a concórrer, amb la inscripció prèvia de la persona interessada, al premi nacional corresponent.  
  
  
Huitena. Acceptació de les bases  
La presentació de la sol·licitud implica l'acceptació de les bases d'aquesta convocatòria.  
  
Novena. Custòdia i retirada de documentació  
La documentació presentada per les persones sol·licitants serà custodiada pels centres docents durant dos cursos acadèmics, i es podrà retirar dins dels tres mesos següents, comptadors des de l'endemà de la publicació de l'adjudicació dels premis en el Diari Oficial de Generalitat Valenciana, en el centre docent on es va presentar la sol·licitud.